วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
28 ม.ค. 2559

ภาครวมตลาดภาคเช้า
ดัชนี SET ช่วงเช้าปิดบวก 1,279.89 (+1.60 จุด,+0.13%) กรอบ 1,276 – 1,287 มูลค่าการซื้อขาย 18,178.55 ลบ.  เรียงลำดับมูลค่าการซื้อขาย ENERG BANK ICT CONMAT TRANS FOOD CONS COMM PETRO ตามลำดับ
ตลาดภูมิภาคแกว่งตัว [Nikkei225 +0.19%][FBMKLCI +0.27%][HSI +0.18%][SSE -0.48%][TAIEX +0.70%]  –
– กระทรวงเศรษฐกิจ การค้าและอุตสาหกรรมของญี่ปุ่น ยอดค้าปลีกเดือนธ.ค.หดตัวลง -1.1% จากปีก่อน , -0.2%m-m ซึ่งเป็นการปรับตัวลงติดต่อกันเดือนที่ 2 และสะท้อนให้เห็นว่าอุปสงค์ของภาคครัวเรือนญี่ปุ่นชะลอตัวลง รวมทั้งผลกระทบที่เกิดจากการร่วงลงของราคาน้ำมัน  ขณะที่ยอดขายในห้างค้าปลีกขนาดใหญ่อยู่ในระดับทรงตัวเมื่อเทียบเป็นรายปี 
– NDRC  เปิดเผยรายงานที่ระบุว่า ผลผลิตเหล็กดิบของจีนปรับตัวลดลง 2.3% จากปีก่อน แตะที่ 803.83 ล้านตัน ในปี 58 ส่วนผลผลิตผลิตภัณฑ์เหล็กกล้าในปี 58 แตะที่ 1,123.50 ล้านตัน ขยับขึ้น 0.6% จากปีก่อน ซึ่งขยายตัวชะลอลงจากปีก่อนหน้า
– กระทรวงทรัพยากรมนุษย์ของสิงคโปร์ เปิดเผยอัตราว่างงานโดยรวมเดือนธ.ค.ที่ 1.9% จาก 2.0% ในก.ย.2558 
– รมว.พาณิชย์ กล่าวภายหลังนายมายาสุ โฮซูมิ ประธานองค์การส่งเสริมการค้าต่างประเทศของญี่ปุ่น (JETRO) เข้าพบว่า ได้หารือร่วมกับประธาน JETRO เกี่ยวกับแนวโน้มเศรษฐกิจปี 59 ซึ่งคาดว่าจะปรับตัวดีขึ้นเมื่อเทียบกับปีที่ผ่านมา และจะส่งผลให้การส่งออกและการผลิตภาคอุตสาหกรรมมีทิศทางที่ดีขึ้น โดยมีนโยบายกระตุ้นเศรษฐกิจของไทยเป็นแรงขับเคลื่อนที่สำคัญ อาทิ นโยบายกระตุ้นเศรษฐกิจรากหญ้า โดยการให้เงินกู้แก่เกษตรกร เพื่อกระตุ้นกำลังซื้อของเกษตรกรระดับรากหญ้า
IMPACT(+) PTT AOT SCB BH PTTEP BAY BDMS ADVANC KBANK PTTGC BBL CPF BEM DIF M MAJOR SGP
IMPACT(-) SCC CPALL TOP TASCO DTAC MINT HMPRO EA SPRC EGCO DELTA BCH CPN EPG CENTEL CBG
 
แนวโน้มตลาดและหุ้นที่น่าสนใจ
ปิดภาคเช้า 1,279.89 (+1.60)
แนวโน้มภาคบ่าย : แกว่งตัวในกรอบ 1,278 – 1,286
ดัชนีช่วงเช้าแม้ปรับตัวลงจากจุดสูงสุดของวัน ที่ 1,286 มามาก แต่ยังคงรักษาระดับไว้ได้ไม่ต่ำกว่าจุดต่ำสุดวันก่อนหน้าที่ 1,276 ซึ่งถือว่าเป็นสัญญาณดี  ภาคบ่ายคาดแกว่งตัวในกรอบ 1,278 – 1,286
 
WHA (ราคาปิดภาคเช้า 2.68)
ซื้อเก็งกำไร แนวรับ 2.68 แนวต้าน 2.96
การเรียงตัวแท่งเทียนของกลุ่มแท่งเทียนโดจิ ไม่สร้างจุดต่ำกว่าแท่งเทียนก่อนหน้า และSMA5วันที่มีความชันสูงขึ้น แสดงถึงแรงซื้อกลับคืน การปรับตัวมีแนวรับ 2.68 ไม่ต่ำกว่าลงมามีโอกาสที่จะทดสอบผ่านแนวต้านSMA25วัน 2.78 ขึ้นมาเป็นสัญญาณซื้อ
 
SCC (ราคาปิดภาคเช้า 426)
ซื้อเก็งกำไร แนวรับ 422 แนวต้าน 448 
แท่งเทียนรายวันมีการเรียงตัวที่ดี สามารถยกจุดต่ำสุดขึ้นได้อย่างต่อเนื่องพร้อมยืนเหนือแนวรับ 420 ได้มั่นคง มีโอกาสปรับตัวขึ้นต่อ ทดสอบ แนวต้านถัดไป 448